钦定古今图书集成/明伦汇编/闺媛典/第213卷 > 李兆旗妻洪氏
## 钦定古今图书集成/明伦汇编/闺媛典/第213卷 > 李兆旗妻洪氏

按《昆阳州志》：“洪氏，李兆旗妻。性严洁，读书晓文义。生
八子二女，言动以礼。诸妇不栉縰，不令相见。随夫任
庐江。流寇陷城，夫与幼子淳骂贼死。氏闻，顾幼女泣
曰：‘若父兄既死，吾与若谁依’？遂自缢。时匿缙绅丁谪
仙家，丁氏急救复苏，勉以万里招魂大事，氏感悟，持
杖于乱尸中寻夫与子尸，血污经膝，仅得夫首及左”
臂。适子澄往迎，有司助金，始获言归。晨夕持路引哀
号，声咽邻里。州守赵元会登堂慰之。学使邵名世旌
表其门。